Meciul dintre Botoșani și Mioveni va fi în format LIVE TEXT pe AS.ro, de la ora 20:00. Este primul duel al dublei manșe pentru barajul de promovare/menținere în Liga 1.
FC Botoșani a încheiat sezonul de Liga 1 pe poziția a 14-a, în timp ce CS Mioveni s-a clasat pe poziția a 5-a. Totuși, echipa argeșeană a obținut biletul pentru baraj, din cauza faptului că 2 echipe nu au avut drept de promovare: Corvinul Hunedoara (locul 2) și CSC Șelimbăr (locul 3). Astfel, locurile 1 și 4 au promovat direct în Liga 1.
Botoșani – Mioveni LIVE TEXT
Echipele probabile:
FC Botoșani: Kukic – Benzar, Sadiku, Miron, Țigănașu – Florescu, Dican, Filip – Kaprof, Lopez, Friday
Rezerve: Ducan, Gabriel, Margiotta, Ofosu, Petro, Șeroni, Gligor, Fulop, Mouadib, Mailat, Aldair, Mitrov
Antrenor: Bogdan Andone
CS Mioveni: Sima – Trașcu, Garutti,Ignat, Burnea – Massaro, Cărăuș, Gutea – Blănaru, Costea, Căprescu
Rezerve: Bădescu, Duțan, Gogor, Bolohan, Văsălie, Dică, Șerbănică
Antrenor: Constantin Schumacher
Stadion: Municipal (Botoșani)
Arbitru: Horațiu Feșnic // Asistenți: Valentin Abram, Alexandru Cerei
Arbitru VAR: Sebastian Colțescu // Asistent VAR: Cristina Trandafir
FC Botoșani primește vizita celor de la Mioveni după ce, în ultima etapă a sezonului de Liga 1, a pierdut derby-ul Moldovei cu Oțelul, scor 0-2.
De cealaltă parte, argeșenii au obținut o victorie mare în ultima etapă din Liga a 2-a. Au învins-o cu 3-1 pe Corvinul Hunedoara, câștigătoarea Cupei României.
Ultimul duel direct dintre cele două formații a avut loc în luna august a anului trecut. Partida a contat pentru barajul de calificare în Cupa României și s-a încheiat cu victoria moldovenilor, scor 2-0.
Valeriu Iftime vrea să aducă la echipă jucătorii dați afară de Adrian Mititelu, de la FCU Craiova
Un patron din Liga 1 a dezvăluit că vrea să aducă la echipă jucătorii dați afară de Adrian Mititelu, de la FCU Craiova. Este vorba de Valeriu Iftime, patron la FC Botoșani, care speră să profite de exodul din Bănie.
Echipa lui Adrian Mititelu a retrogradat în Liga a 2-a și a renunțat la mai mulți jucători importanți. Este vorba despre: Vlad Achim, Yassine Bahassa, Benjamin Van Durmen, Gabriel Compagnucci, Leo Lacroix, Matheus Mascarenhas şi Aurelian Chiţu.
Valeriu Iftime a spus că jucătorii dați afară de Adrian Mititelu s-ar integra perfect la FC Botoșani, echipă care va disputa barajul de menținere în Liga 1 cu CS Mioveni.
Totodată, acesta a spus că singura problemă legată de o posibilă venire a fotbaliștilor menționați anterior, la FC Botoșani, este legată de forma acestora, din ultima perioadă.
„Chiţu e jucător bun de Liga 1, Mascarenhas la fel, despre Lacroix nu ştiu exact ce să zic. Compagnucci, excepţional! Van Durmen… Vai, vai, vai… Bahassa, Achim…
I-aş lua pe toţi mâine! Problema e cum negociem cu ei, dacă vin la Botoşani şi dacă joacă cum jucau înainte. Bahassa, acum un an, era cea mai bună variantă de bandă stânga. Incredibil ca Bahassa să fie liber”, a spus Valeriu Iftime, la gsp.ro.